钦定古今图书集成/明伦汇编/人事典/第093卷 > 金
## 钦定古今图书集成/明伦汇编/人事典/第093卷 > 金

### 熙宗皇统四年诏瘗河朔诸郡地震压死者

按《金史熙宗本纪》：“四年十一月甲辰，以河朔诸郡地
震，诏复百姓一年，其压死无人收葬者，官为敛藏之。”

### 世宗大定三年诏收葬正隆末军士被杀者

按《金史世宗本纪》，三年六月丙子，诏曰：“正隆之末，济
州逃回军士，为中都官军所邀杀者，官为收葬。”
大定十一年，命葬天水郡公旅榇。

按《金史世宗本纪》：十一年三月“辛巳，命有司以天水
郡公旅榇依一品礼，葬于巩洛之原。”

大定十六年，谕收葬孛论出等遗骸。

按《金史世宗本纪》：十六年九月癸丑，谕左丞相良弼
曰：“海陵非理杀戮臣下，甚可哀悯。其孛论出等遗骸，
仰逐处访求，官为收葬。”

大定十七年，诏葬海陵。时辽、宋子孙被害者，并瘗咸
平所寄骨殖。

按《金史世宗本纪》：十七年正月“壬戌，诏宰臣海陵，时
大臣无辜被戮，家属籍没者，并释为良。辽豫王、宋天
水郡王被害，子孙各葬于广宁河南旧茔。其后复诏
天水郡王亲属于都北安葬外咸平所寄骨殖，官为
葬于本处。辽豫王亲属未入本茔者，亦迁祔之。”

### 章宗承安元年七月乙酉命有司收瘗西北路阵亡骸骨

按《金史章宗本纪》云云。